《率庵歌》
宋代·释梵琮

三间茅屋堪投老，草草生涯随分好。
月池当户镜光寒。竹迳绕檐通大道。
风吹叶叶自成堆，信手拈来一茎草。
贱如泥，贵似宝，
要用便用不须讨。辽天鼻孔被渠穿，
来往行人俱绊倒。呵呵呵，
会也麽，问取前村张四歌。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。